הגן המסתורי

הגן המסתורי, המוכרת גם בתור מעבר לחומת הגן (באנגלית: Over the Garden Wall) היא מיני-סדרה מונפשת אמריקאית, מסוגת פנטזיה אפלה, דרמה קומית, מסתורין והרפתקאות, אשר הופקה על ידי פטריק מקהייל בשביל רשת הטלוויזיה האמריקאית Cartoon Network.

הסדרה היא המיני-סדרה הראשונה שהפיקה הרשת, כאשר מקהייל החל לעבוד עליה בשנת 2004 והציע אותה לרשת בשנת 2006, לאחר שעבד על סדרות אחרות של הרשת, ביניהן "הרפתקאות פין וג'ייק" ו"ההרפתקאות המופלאות של פלפג'ק". הרשת החלה להביע עניין בפיילוט של הסדרה, וכך החלה הפקת הסדרה במרץ 2014. עיצוב הסדרה מושפע מסגנון אמריקנה של המאות ה-19 וה-20, והרקעים המצוירים מעוצבים כדי להיראות כמו ציורי גריזיי.

פיילוט הסדרה שודר לראשונה ב-9 בספטמבר 2013. הפרק הראשון בסדרה שודר ב-3 בנובמבר 2014, כאשר הפרק האחרון לסדרה שודר ארבעה ימים לאחר מכן, ב-7 בנובמבר 2014. בישראל כל פרקי הסדרה שודרו כסרט בערוץ הילדים בדיבוב עברי בשנת 2017.

הסדרה זכתה לשבחים רבים מצד המבקרים, במיוחד על הדמויות ועל האווירה שלה, ובשנת 2015 זכתה בפרס אמי בתחום "תוכנית אנימציה יוצאת דופן".

הסדרה עלתה לשירות הסטרימינג "HBO Max" עם השקתו בישראל ב-13 בינואר 2026 (כרגע רק היא לא זמינה בדיבוב העברי).

 עלילה 
הסדרה עוקבת אחרי שני אחים למחצה, שנאבדו ביער מוזר בשם "הלא נודע". השניים מנסים למצוא את דרכם הביתה, בעזרתם של עוברי אורח מזדמנים כמו ביאטריס, ציפור שיר שמובילה את הילדים לאישה בשם אדלייד שלכאורה תסיר את הקללה מהמשפחה של ביאטריס ותראה להם את הדרך לביתם.

וירט, האח הגדול, הוא מתבגר דאגן שיעדיף לשמור לעצמו את דבריו מאשר לקבל החלטה. תחביביו מונים נגינה בקלרינט וכתיבת שירה, אך הוא נוטה שלא לשתף אותם עם אף אחד שכן הוא מתבייש ומפחד מהשפלה. מאידך גיסא, גרג, האח הצעיר, הוא נאיבי וחסר דאגות לאכזבת וירט.

גרג נושא צפרדע שהוא מצא ביער, הניסיון של גרג לתת לצפרדע שם הוא בדיחה רצה במהלך התוכנית.

היצור (The Beast) עוקב אחרי הדמויות הראשיות בניסיון לגרום להם לאבד כל תקווה בחיים ולהפוך לעצי "ערבה דומיה". ברגע שווירט וגרג מוצאים את אדלייד, הם מגלים כי מטרתה האמיתי הייתה לשעבד אותם; וירט כועס כי ביאטריס רימתה אותו ואת גרג, ולאחר מכן הוא מחליט לקחת את אחיו ולנטוש אותה.

בפרקים אחרים מתגלה כי וירט וגרג הם ילדים מודרניים שנכנסו ללא נודע אחרי שנפלו לתוך אגם מים בליל כל הקדושים. וירט, שמנסה לקחת בחזרה את קלטת הקלרינט והשירה המביכה שהכין לילדה בה הוא מעוניין, עוקב אחריה למסיבת רוחות שמתרחשת בבית קברות, שם שוטר מקומי מבהיל את וירט וגרג, מה שגורם להם לברוח אל מעבר לחומת גן בית הקברות. בצד השני של החומה, הם נוחתים על מסילת רכבת. כדי להציל את גרג מלהידרס על ידי הרכבת הנעה, וירט מושך אותו לתוך אגם, מה שגורם לשניהם לאבד את ההכרה ושולח אותם למין לימבו שמתקיים בין החיים למוות.

בפרק האחרון, וירט מציל את גרג ומונע ממנו להפוך לעץ ערבה דומיה עקב מפגשו עם היצור. בסוף הפרק, וירט וגרג מתעוררים בבית החולים בעיירת הבית שלהם, וכשהסצנה נגמרת, הצפרדע של גרג, שבעלה פעמון קסם כשעוד היו בלא נודע, זוהרת. פרט זה מרמז כי החוויה שלהם בלא נודע הייתה אמיתית. הפרק נגמר במונטאג' המתאר איך וירט וגרג השפיעו על תושבי הלא נודע.

 מדבבים 

 דמויות ראשיות 
 אלייז'ה ווד בתור וירט
 קולין דין בתור גרגורי
 מלאני לינסקי בתור ביאטריס
 כריסטופר לויד בתור היערן
 ג'ק ג'ונס בתור הצפרדע של גרג
 סמואל ראמי בתור היצור

 דמויות משניות 
 אמילי ברונדייג' בתור שרה
 מארק בודנר בתור רוח הצפון
 ג'ון קליז בתור קווינסי אנדיקוט ו-אדלייד
 טים קארי בתור דודה לחישה
 נורין דוולף בתור אשת דלעת
 פרנק פיירפילד בתור יצרן הצעצועים
 כריס אייזק בתור אנוך
 שירלי ג'ונס בתור אמא של ביאטריס
 ג'נט קליין בתור גברת לאנגטרי
 תומאס לנון בתור ג'ימי בראון
 סאם מארין בתור מר לאנגטרי
 ג'ודה נלסון בתור ועדת הקבלה לעיר העננים
 ביאטריס ניוורת' בתור מרגוויט גריי
 ג'רון פקסטון בתוך איש הדרכים
 קול סאנצ'ס בתור ג'ייסון פאנדרברוקר
 שאנין סוסמון בתור לורנה
 פרד סטולר בתור פרד הסוס
 דבורה וויגט בתור מלכת העננים
 אודרי ווסילאוסקי בתור בעלת הפונדק

 הפקה 
המיני-סדרה הייתה בהתחלה אמורה להיות מפחידה הרבה יותר, ובעלת יותר הרפתקנות בסיפורה. לפני שהחל לעבוד עם אמן התכנון על "ההרפתקאות המופלאות של פלפג'ק", פטריר מקהייל הציע את התוכנית בשנת 2006, תחת הכותרת "Tomb of the Unknown". הסדרה עוקבת אחרי שני אחרים – גרגורי וּולטר – שאחרי שסגרו עסקה עם השטן, יוצאים למסע בארץ ה"באמצע" (Land of the In-Between) כדי למצוא את העמודים של ספר הסיפורים הנשכחים.

ההפקה של הסדרה החלה בסוף 2013. פטריק מקהייל במקור חזה 18 חלקים לסדרה, אך עקב מגבלות זמן ותקציב לסדרה יצאו 10 חלקים. עיצובים מספר הרעיונות המקורי של הסדרה מראים מכשפה חסרת עור שמגלפת קוביות משחק מעצמותיהם של ילדים חטופים, בנוסף לעלילה מתמשכת של ארבעה פרקים שבה וירט וגרג הופכים לחיות בצורה הדרגתית. (גרגורי הופך לברווז וירט הפך ל"או דוב או כלב, אף אחד לא יכול להגיד מה...")

האמנות בסדרה מושפעת ממקורות אמנותיים רבים, כולל את משחק הלוח משנות ה-1890 של האחים מקלאפין "בריכת הצפרדעים", איורים של גוסטב דורה ששומשו לספר "דון קישוט", איורים מספרים של האנס כריסטיאן אלכסנדר, איורים של חתול צ'שייר של ג'ון טניל מ"אליס בארץ הפלאות", וקטעים מסרטי האנימציה "Dogville Comedies".

 שידור 
עונהמס' פרקיםשודר במקור שודר לראשונהשודר לאחרונהפיילוט9 בספטמבר 2013מיני-סדרה103 בנובמבר 20147 בנובמבר 2014

 מוזיקה 
מלודיות רבות משנות ה-50 של המאה ה-20 נשמעות בסדרה. אלייז'ה ווד, המדבב של וירט, אמר פעם "אם הסדרה הזו הייתה תקליט, היא הייתה מתנגנת על פונוגרף". שירים מהסדרה כוללים את "Into the Unknown" שהולחן על ידי פטריק מקהייל ומבוצע על ידי ג'ק ג'ונס, "A Courting Song" שהולחן על ידי The Petrojvic Blasting Company ובוצע על ידי פרנק פיירפילד, ו-"Come Wayward Souls" שמבוצע על ידי סמואל ראמזי בתור היצור.

רוב השירים של הסדרה הועלו באופן רשמי לאתר יוטיוב. בגרסת ה-DVD ניתן לשמוע את השירים, ביחד עם סרטון ללא דיאלוג, בתכונה מיוחדת שנקראת "גרסת המלחין". גרסה מורחבת של הפסקול, הכוללת 32 שירים וזמנה הכולל כ-44 דקות, יצאה לאור כתקליט של חברת מונדו באוגוסט 2016.

 פרסים ומועמדויות 
שנהפרסקטגוריהמועמדתוצאה2015פרס אנניסדרת האנימציה הטובה ביותר/ ההפקה הטובה ביותר לילדים"הגן המסתורי"בימוי הפקת אנימציה יוצאת דופןרוברט אלברז, קן ברוס, לארי לייכטרפרס רובןאנימציית טלוויזיהפטריק מקהיילפרס אנניסדרת אנימציה יוצאת דופן"הגן המסתורי"הישג יוצא דופן של אינבידואל באנימציהניק קרוספסטיבל האנימציה הבין-לאומי באוטווהפרט האנימציה הטוב ביותר"הגן המסתורי"2016פרס בחירת הנוערבחירת סדרת הטלוויזיה המצוירת"הגן המסתורי"

 קישורים חיצוניים 




 הערות שוליים 

קטגוריה:Cartoon Network: תוכניות וסדרות
קטגוריה:מיני-סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2014